Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: az 53/2005. (XII. 28.) PM rendelethez
Paragraph Index: 254

2. Az adatszolgáltatás formai követelményei A Felügyeleti jelentések formáját, szerkezetét megváltoztatni nem lehet. Az adatszolgáltatást a Felügyelet akkor tekinti határidõre teljesítettnek, ha az elektronikusan küldött jelentés az adatfogadó rendszerben „elfogadott” státuszt kap és a papír alapú jelentés beérkezik a Felügyeletre. Azoknál a tábláknál, amelyek csak meghatározott pénzügyi intézményekre vonatkoznak, illetve a speciális hitelintézeti adatokat rögzítõ (pl. 6. számmal jelzett) tábláknál, az adatszolgáltatásra nem kötelezett intézményeknek a fedõlapon a táblák számánál „–” (negatív) jelet kell feltüntetni, annak jelölésére, hogy ott nem kell az intézménynek adatot szolgáltatni (pl. a kereskedési könyvre vonatkozó adatszolgáltatás). Az adatszolgáltatás során a Felügyelet részére megküldött jelentés(eke)t a fedõlappal el kell látni, amelyen „x”-szel meg kell jelölni a mellékelten megküldött táblák táblaszámát. Abban az esetben, amikor valamelyik jelentés (tábla) adattartalma nemleges, akkor a tábla számát jelzõ kockába „N” betût kell beírni. Az adatot nem tartalmazó, valamint nemleges táblát is meg kell küldeni a Felügyelet részére elektronikus formában oly módon, hogy ezen táblák elsõ sorait ki kell tölteni nulla („0”) értékkel. Abban az esetben, ha a Felügyelet megállapítja, hogy a pénzügyi intézmény adatszolgáltatása javítást igényel (pl. téves adatközlés és/vagy belsõ adatlapok közötti egyezõségek hiánya miatt), a javított táblákat a formai követelményeknek megfelelõen elektronikus úton, valamint papír alapon (fedõlappal, aláírással, összetûzve) 2 munkanapon belül a Felügyelet részére meg kell küldeni. Egy táblának tekintendõk az azonos sorszámmal és betûvel ellátott adatlapok. Javítás esetén (csak ekkor) x-szel meg kell jelölni a fedõlapon a javított táblák számát jelzõ kockákat. A módosított táblákban a javítás miatt módosuló minden sort (beleértve az összegzõ sorokat is) a Mód oszlopban – „M”-mel kell megjelölni. Elektronikus úton a Felügyelet jelentésfogadó rendszerébe küldött módosításnál a teljes jelentést (a javított és adatot nem tartalmazó, valamint nemleges táblával együtt) kell megküldeni. Abban az esetben, ha a pénzügyi intézmény önellen- õrzési vagy belsõ ellenõrzési stb. tevékenysége folytán derül ki, hogy jelentõs mértékû eltérés mutatkozik, és a pénzügyi intézmény nyilvántartása alapján szolgáltatott adatok korrekcióra szorulnak, akkor a módosítást visszamenõleg papír alapon és elektronikus úton is végre kell hajtani. A hibafeltárásra vonatkozó jegyzõkönyvet, dokumentumot a jelentéshez mellékelni kell. Az auditált jelentések megküldésével egy idõben (lásd késõbb), amennyiben a Hpt. elõírásainak betartása miatt az addig kitöltött tárgyévi havi és negyedéves jelentések a hitelintézet megítélése szerint módosításra szorulnak, a módosított táblákat a Felügyelet részére meg kell küldeni. A Felügyelet mérlegelési jogkörébe tartozik a késedelmes, illetve a téves teljesítésbõl következõ módosítások szükségessége miatti szankciók kiszabásának, a szankció mértékének meghatározása. A jelentés kitöltésével kapcsolatos szabályok A jelentés táblák szélén – PSZÁF sorkód elsõ kettõ (szám és betû) jele a táblahivatkozást, a harmadik szám (vagy betû) a fõbb csoporto(ka)t, a negyedik szám (vagy betû) az alcsoporto(ka)t, a további szám (vagy betû) jelek az alcsoporthoz, vagy azon belül az egyes csoport(ok)hoz tartozó bontást, részletezést jelenti. Az egyes tevékenységet, kockázatot részletezõ (ismétlõ soros) táblák esetében a csoportosításon túlmenõen a tételek felsorolása sorszámozással történik. A Mérleg azon eszköz és forrás tételeinél, ahol a lejáratok szerint csoportosítás csak kettõ, az utolsó betûjelnél az „1” jelzés a rövid lejáratú, a „2” jelzés a hosszú lejáratú tételekre utal. A hosszú lejáratú tételek bontásánál az „1” a két, vagy öt éven belüli, a „2” a két vagy öt éven túli lejárat jelölése. A táblák szöveges mezõibe történõ adatbevitelkor vesszõ karakter nem használható. Ahol az ügyfél nevét fel kell tüntetni a jelentésben, ott a megnevezés oszlopban az ügyfél teljes nevét meg kell adni. A Törzsszámnál az ügyfél adószámának elsõ nyolc számjegyét kell beírni. A kisvállalkozók, azaz a jogi személyiséggel nem rendelkezõ vállalkozások esetében is be kell írni az adószám elsõ nyolc számjegyét a Törzsszám oszlopba. Magánszemély (lakossági ügyfél) esetében a jelentésben a megnevezés oszlopban az ügyfél teljes neve mellett az anyja nevét is fel kell tüntetni, a Kódjelnél „S” betûjelet kell beírni, a Törzsszámnál a születési idõpontot kell megadni. Az olyan magánszemélyek esetében, akik az adott ügylet jellege következtében azonosítatlanok (pl. a záloghitelezésnél anonim ügyfelek), a megnevezéshez „Ismeretlen név” megjegyzést, a Kódjelnél „S” betûjelet kell beírni, a törzsszámhoz az elektronikus adatszolgáltatáshoz használt 00001333 számjelet kell beírni. A nem ismert vállalkozásokat „azonosítatlan szervezet” néven 90000025 törzsszámmal kell jelenteni. Külföldiek esetén a név mellett fel kell tüntetni az ügyfél székhelyét is és a Törzsszám oszlopba „8” számjelet. A külföldi hitelintézetek esetében a törzsszám helyébe a SWIFT kódot kell beírni. Azokon a táblákon, ahol Kódjel is szerepel a külföldiek esetében a kódjel oszlopba az ország – MNB által is használt – kódjelét kell tenni egyes táblák esetében, ahol az országkódnak is van helye, a Kódjel oszlopba „Kf” jelzést kell használni. Az „Ág” oszlopba belföldi ügyfelek esetében a statisztikai TEÁOR számjel helyett a külön részben feltüntetett TEÁOR-Betûjelek cím alatt meghatározott betûjelet kell feltüntetni. Külföldi vállalkozásnál azt a betûjelet kell alkalmazni, amelyik tevékenységi körbe tartozik – a hitelintézet ismeretei szerint – az adott vállalkozás (pl. 65 pénzügyi tevékenység Ág betûjele „J”).1 Abban az esetben, ha az ügyfél többféle – különbözõ TEÁOR-csoport alá tartozó – tevékenységet folytat, akkor az alaptevékenység szerinti besorolást kell alkalmazni. Magánszemély (lakossági ügyfél) esetében, illetve, ha a külföldi vállalkozás tevékenységi köre (ágazata) nem meghatározható, akkor az „Ág” oszlopba „NN” jelet kell írni. A bizonylat jellegénél lévõ kocka kitöltésénél „E” betût kell beírni az eredeti bizonylat esetén, és „M” betût, ha a kitöltött és megküldött tábla módosított.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes